फोर्टिस, नारायणा अस्पतालों ने स्टेंट की तय रेट चस्पा की
जयपुर| केन्द्रसरकार की ओर से स्टेंट की कीमत तय करने की अधिसूचना के बाद शहर के निजी अस्पतालों- फोर्टिस, नारायणा अन्य के रिसेप्शन, आउटडोर, इनडोर, इमरजेन्सी कैथ लैब में कीमत चस्पा कर दी है। ड्रग कंट्रोलर अजय फाटक ने पिछले सप्ताह निजी अस्पतालों के प्रतिनिधियों को बुलाकर एनपीपीए के निर्देशों का पालन करने के निर्देश दिए थे। दवाओं की कीमत तय करने वाली एनपीपीए ने स्टेंट की अधिक कीमत वसूलने वाले देश के अब तक 30 से ज्यादा अस्पतालों को नोटिस दिए हैं। उल्लेखनीय है कि भास्कर ने शहर के बड़े निजी अस्पतालों में स्टेंट के साथ ही बैलून तथा वायर की अलग कीमत वसूलने का खुलासा किया था। उसके बाद औषधि नियंत्रण विभाग ने जांच के निर्देश दिए।
kas_Deva hin_Deva